text: Joie qui en lui ert venue
   Fu dou penser si esperdue,
   Que plus que la moitié de li
   De Cléomadès se parti ;
   PageV02P115
   La moitié pas de joie n'ot
   Que il devant ce eü ot
   Que cele pensée li vint.
   Grans meschiez de cuer li avint
   Quant ele onques li vint devant ;
   Car ainc la nuit, ne tant ne quant,
   Ne dormi ne ne reposa.
   Maint grant souzpir la nuit geta,
   De paour que dou tout perdu
   N'ait ce que tant a pourseü.
  